**JELGAVAS VALSTSPILSĒTAS PAŠVALDĪBAS 2024 GADA 25. APRĪĻA**

**SAISTOŠO NOTEIKUMU NR. 24-\_\_\_\_\_**

**“SOCIĀLĀS GARANTIJAS PILNGADĪBU SASNIEGUŠAJAM BĒRNAM BĀRENIM UN BEZ VECĀKU GADĪBAS PALIKUŠAM BĒRNAM JELGAVAS VALSTSPILSĒTAS PAŠVALDĪBĀ” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | * 1. Saistošo noteikumu “Sociālās garantijas pilngadību sasniegušajam bērnam bārenim un bez vecāku gādības palikušam bērnam Jelgavas valstspilsētas pašvaldībā” projekts (turpmāk – saistošo noteikumu projekts) izstrādāts ar mērķi noteikt sociālo garantiju izmaksas kārtību bārenim un bez vecāku gādības palikušam bērnam no pilngadības sasniegšanas dienas līdz 24 gadu vecuma sasniegšanai (turpmāk – pilngadību sasniegušais bārenis) Jelgavas valstspilsētas pašvaldībā un noteikt brīvprātīgās iniciatīvas pabalstus mērķa grupai citā normatīvajā aktā.   2. Saistošie noteikumi izdoti saskaņā ar likuma “Par palīdzību dzīvokļa jautājumu risināšanā” 25.2 panta pirmo un piekto daļu, kā arī Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 27., 30., 31. un 31.1 punktu un nosaka tikai sociālās garantijas mērķa grupai.   3. Saistošo noteikumu projektā tiek noteikti šādi sociālo garantiju veidi: naudas līdzekļi patstāvīgas dzīves uzsākšanai, vienreizējs pabalsts sadzīves priekšmetu un mīkstā inventāra iegādei, pabalsts ikmēneša izdevumiem un mājokļa pabalsts.   4. 2024.gadā 13 pilngadību sasniegušie bāreņi pretendē uz naudas līdzekļiem patstāvīgas dzīves uzsākšanai un vienreizējo pabalstu sadzīves priekšmetu un mīkstā inventāra iegādei. Līdz 31.01.2024. Jelgavas valstspilsētas pašvaldības iestādē “Jelgavas sociālo lietu pārvalde” (turpmāk - JSLP) pabalstu ikmēneša izdevumiem pieprasīja 38 pilngadību sasniegušie bāreņi, kuri turpina apgūt izglītību, un mājokļa pabalstu pieprasīja 9 pilngadību sasniegušie bāreni.   5. Saistošo noteikumu projektā, pamatojoties uz Latvijas Republikas normatīvajos aktos noteikto, tiek noteikta sociālo garantiju izmaksas kārtība Jelgavas valstspilsētas pašvaldībā.   6. Saistošie noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.   7. Ar saistošo noteikumu spēkā stāšanos  atzīti par spēku zaudējušiem Jelgavas valstspilsētas pašvaldības 2023. gada 28. septembra saistošie noteikumi Nr. 23-17 “Sociālās garantijas un brīvprātīgās iniciatīvas pabalsti bērnam bārenim un bez vecāku gādības palikušam bērnam Jelgavas valstspilsētas pašvaldībā” (Latvijas Vēstnesis, 2023, 197. nr.).   8. Brīvprātīgās iniciatīvas pabalsti pilngadību sasniegušam bārenim tiek noteikti citā normatīvajā aktā. |
| 1. Fiskālā ietekme uz pašvaldības budžetu | 1. Nav ietekmes uz ieņēmumu daļu. 2. Nav ietekmes uz izdevumu daļu, jo JSLP 2024. gada budžetā paredzēti līdzekļi sociālo garantiju nodrošināšanai mērķa grupai par kopējo summu 111761,00 *euro*, tajā skaitā naudas līdzekļiem patstāvīgas dzīves uzsākšanai 3425,00 *euro,* vienreizējam pabalstam sadzīves priekšmetu un mīkstā inventāra iegādei 13992,00 *euro*, pabalstam ikmēneša izdevumiem 64544,00 *euro* un mājokļa pabalstam 29800,00 *euro*. Papildu līdzekļi saistošo noteikumu realizēšanai nav nepieciešami. 3. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 1. Sociālā ietekme – bērniem bāreņiem un bez vecāku gādības palikušajiem bērniem pēc pilngadības sasniegšanas un līdz 24 gadu vecuma sasniegšanai pēc ārpusģimenes aprūpes izbeigšanās saskaņā ar spēkā esošajiem normatīvajiem aktiem ir noteikta sociālo garantiju izmaksas kārtība Jelgavas valstspilsētas pašvaldībā. Sociālās garantijas palīdz pilngadību sasniegušajam bārenim uzsākt patstāvīgu dzīvi, kā arī apgūt viņa interesēm atbilstošu izglītību. 2. Nav ietekmes uz vidi. 3. Nav ietekmes uz veselību. 4. Nav ietekmes uz uzņēmējdarbību. 5. Nav ietekmes uz konkurenci. |
| 1. Ietekme uz administratīvajām procedūrām un to izmaksām | Neietekmē. |
| 1. Ietekme uz pašvaldības funkcijām un cilvēkresursiem | Neietekmē pašvaldības funkcijas un cilvēkresursus. |
| 1. Informācija par izpildes nodrošināšanu | Saistošo noteikumu izpildē nav paredzēts izveidot jaunu institūciju. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir samērīgi. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts 25.03.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 08.04.2024. |

Domes priekšsēdētājs A.Rāviņš